সঙ্গীতা শংকর

সঙ্গীতা শঙ্কর (; জন্ম: ১২ আগস্ট ১৯৬৫) একজন ভারতীয় ধ্রুপদী বেহালাবাদক যিনি হিন্দুস্তানি ধ্রুপদী সঙ্গীত এবং ফিউশন পরিবেশন করেন। তিনি পুরস্কৃত বেহালাবাদক এন রাজমের কন্যা এবং শিষ্য।

সঙ্গীতা আন্তর্জাতিকভাবে তাঁর বাদন পরিবেশন করেন। তিনি বেহালায় মানুষের কণ্ঠস্বর পুনরুৎপাদন করার গায়কি কৌশল অনুসরণ করেন। উত্তরাধিকারের এই ঐতিহ্য তাঁর কন্যা রাগিনী এবং নন্দিনী শঙ্করের মধ্যেও বর্তিত হয়েছে। সকলের সঙ্গে তাঁদের পরিবারে রয়েছেন তাঁর স্বামী শঙ্কর দেবরাজ এবং জামাতা মহেশ রাঘবন।

 শিল্পী জীবন 
সঙ্গীতা ১৩ বছর বয়সে তাঁর মায়ের সাথে বেহালা বাদন শুরু করেন এবং ১৬ বছর বয়সে তাঁর প্রথম একক পরিবেশনা শুরু হয়। তিনি গায়কি আং বাজান, এই শৈলীটি প্রায়শই 'গান গাওয়ার বেহালা' নামে পরিচিত, এর লক্ষ্য বেহালার মাধ্যমে মানুষের কণ্ঠের আবেগ প্রকাশ করা।

 উদ্যোক্তা এবং অন্যান্য প্রকল্প 
১৯৯৯ সালে, সঙ্গীতা টিভি ধারাবাহিক স্বর সাধনাতে কাজ করেন, যার লক্ষ্য ছিল ভারতীয় সঙ্গীত সম্পর্কে জনসাধারণকে শিক্ষিত করা। এই ধারাবাহিকটি ভারতীয় ধ্রুপদী সঙ্গীতের সচেতনতা এবং প্রসার বৃদ্ধির জন্য তৈরি করা হয়েছিল। স্বর সাধনাতে একটি পরীক্ষামূলক গল্পের বিন্যাস ব্যবহার করা হয়েছিল এবং এতে মাধুরী দীক্ষিত, জাভেদ আখতার, জাকির হুসেন, বিরজু মহারাজ, জগজিৎ সিং, নৌশাদ, অমল পালেকর, পঙ্কজ উধাস, যুক্তা মুখী, কনক রেলে, সুরেশ ওয়াডকার, এন. রাজম, সাধনা সরগম, শঙ্কর মহাদেবন, অন্নু কাপুর, বীণা সহস্রবুদ্ধে সহ বিভিন্ন বিশিষ্ট ব্যক্তিত্বরা অভিনয় করেছিলেন।Official Website of Sangeeta Shankar "Welcome to the official website of Sangeeta Shankar" এটি বর্তমানে ইউটিউবে "নলেজ সিরিজ" নামে উপলব্ধ। বিশ বছর পর, ২০২০ থেকে ২০২১ সালের মধ্যে, সঙ্গীতা আরেকটি শিক্ষামূলক ধারাবাহিকে কাজ করেন যা ইউটিউবে উপলব্ধ। ২২ শ্রুতিজ সিমপ্লিফায়েড শিরোনামে, এটির লক্ষ্য ছিল শিক্ষার্থীদের ২২ শ্রুতির জ্ঞান বুঝতে এবং প্রয়োগ করতে সহায়তা করা। 

২০১৫ সালে, সুভাষ ঘাইয়ের সাথে সঙ্গীতা হুইসলিং উডস ইন্টারন্যাশনালে স্কুল অফ মিউজিক প্রতিষ্ঠা করেন। তিনি ২০২১ সাল পর্যন্ত এর নেতৃত্ব দিয়েছিলেন। তিনি এই প্রতিষ্ঠানের একাডেমিক উপদেষ্টা বোর্ডের সদস্য হিসেবে রয়েছেন। ২০১৪ সাল থেকে, তিনি রাজম স্কুল অফ ভায়োলিনে বেহালাও শেখাচ্ছেন। এটি এন. রাজমের পরিবারের গায়কী আং শেখার জন্য একটি ভার্চুয়াল স্কুল। [ তথ্যসূত্র প্রয়োজন ]

২০২২ সাল থেকে, সঙ্গীতা মিডিয়া পেশাদার এবং সঙ্গীত শিক্ষার্থীদের জন্য সঙ্গীত প্রযোজনার ওপর শিক্ষামূলক কোর্স প্রদান করে আসছেন। তিনি লেজেণ্ডারি লিগ্যাসি প্রমোশনস প্রাইভেট লিমিটেড নামে একটি সঙ্গীত কোম্পানির প্রতিষ্ঠাতা এবং পরিচালক, এটি শাস্ত্রীয় সঙ্গীত এবং অন্যান্য পণ্যের ভাণ্ডার নিয়ে গঠিত।

 পুরস্কার 
সঙ্গীতা শঙ্কর ২০২১ সালে সঙ্গীত শিক্ষায় তাঁর কাজের জন্য ভারতের রাষ্ট্রপতির কাছ থেকে সঙ্গীত নাটক একাডেমি পুরস্কার লাভ করেন। তাঁর কর্মশালা, সেমিনার এবং শিক্ষামূলক ভিডিওগুলি ভারতীয় ধ্রুপদী সঙ্গীত এবং সংস্কৃতিকে বিভিন্ন ক্ষেত্রের গোষ্ঠীর জন্য উন্মুক্ত করেছে, এই গোষ্ঠীগুলির মধ্যে আছে – জনসাধারণ, শিশু, তরুণ সঙ্গীত পরিচালক, মিডিয়া পেশাদার, সঙ্গীত ছাত্র এবং সঙ্গীতজ্ঞরা।

 ডিসকোগ্রাফি 

 বিশ্বমোহন ভট্ট এবং বেলা ফ্লেকের সাথে তাবুলা রস (ফিউশন), ১৯৯৭ সালে সেরা বিশ্ব সঙ্গীত অ্যালবামের ক্ষেত্রে গ্র্যামি পুরস্কারের জন্য মনোনীত
 জাকির হুসেনের সাথে মেলোডি অ্যাণ্ড রিদমOther album details "Sangeeta Shankar on Yahoo! Music"
 এন. রাজমের সাথে ভায়োলিন ডাইন্যাস্টি (রাগ বাগেশ্রী)Details of the 'Violin Dynasty' album "N.Rajam & Sangeeta Shankar | Violin Dynasty | CD Baby" 
 আশা (রাগ যোগ)Other album details "Sangeeta Shankar on Yahoo! Music"
 কুমারী সঙ্গীতা (রাগ বিহাগ, ছায়ানট)
 সেনসিটিভ স্ট্রেনস অফ ভায়োলিন (রাগ সোহিনী, ভীম)
 এ ডেলিকেট টাচ (রাগ জোগকাউনস, দেশ)
 টুগেদার (রাগম ভৈরবী, মালাভি, বিলাহারাই, টোডি) এন. রাজমের সাথে 
 ডেডিকেশনস টু ডন (রাগ মিয়াঁ কি টোড়ি, বৈরাগী, সুহা সুঘরই)
 সঙ্গীতা শঙ্কর (রাগ তোড়ি, বৈরাগী)
 মিউজিক থেরাপি ফর মাইগ্রেন  – টাইমস মিউজিক (রাগ দরবারি কানাডা)
 সৌন্দর্য্য (রাগ শ্যাম কল্যাণ)Legendary Legacy Promotions Pvt. Ltd. (Record Label) "Legendary Legacy" 

 তথ্যসূত্র 

বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:২১শ শতাব্দীর ভারতীয় নারী সঙ্গীতজ্ঞ
বিষয়শ্রেণী:মহারাষ্ট্রের নারী সঙ্গীতজ্ঞ
বিষয়শ্রেণী:তামিল সঙ্গীতজ্ঞ
বিষয়শ্রেণী:মুম্বইয়ের সঙ্গীতজ্ঞ
বিষয়শ্রেণী:জীবিত ব্যক্তি
বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:১৯৬৫-এ জন্ম
বিষয়শ্রেণী:এইচকার্ডের সাথে নিবন্ধসমূহ